Document ID: 32011R0839
Publication Date: 2011-08-22

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 839/2011
tat-22 ta’ Awwissu 2011
li jemenda r-Regolament (UE) Nru 222/2011 li jistabbilixxi miżuri eċċezzjonali fir-rigward tar-rilaxx ta’ zokkor u iżoglukożju ’l fuq mill-kwota fis-suq tal-Unjoni b’imposta mnaqqsa fuq l-ammont żejjed matul is-sena tas-suq 2010/2011
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS [Ir-Regolament dwar l-OKS Unika]) (1), u b’mod partikolari l-Artikolu 64(2) u l-Artikolu 187 tiegħu, flimkien mal-Artikolu 4 tiegħu,
Billi:
(1)
L-Artikolu 9(3) tar-Regolament tal-Kummissjoni (UE) Nru 222/2011 (2) jistipula li jekk il-kwantitajiet li jifdal li jaqbżu l-kwota taz-zokkor jew tal-iżoklugożju ta’ produttur, ikunu inqas mill-kwantitajiet li għalihom ikun applika dak il-produttur skont dan ir-Regolament, il-produttur għandu jħallas ammont ta’ EUR 500 għal kull tunnellata ta’ dik id-differenza.
(2)
Fil-każ li jiġi stabbilit koeffiċjent ta’ allokazzjoni skont l-Artikolu 5(a) tar-Regolament (UE) Nru 222/2011, il-produtturi żgur li se jiksbu inqas minn dak li jkunu applikaw għalih. F’dak il-każ, huwa xieraq li r-regola stabbilita fl-Artikolu 9(3) tiġi applikata biss għal kwantitajiet li għalihom ikunu nħarġu verament ċertifikati lil dawn il-produtturi.
(3)
Għalhekk, ir-Regolament (UE) Nru 222/2011 għandu jiġi emendat skont dan.
(4)
Il-miżuri stipulati f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Fl-Artikolu 9(3) tar-Regolament (KE) Nru 222/2011, it-tieni sentenza tinbidel b’dan li ġej:
“Jekk il-kwantitajiet li jifdal li jaqbżu l-kwota taz-zokkor jew tal-iżoklugożju ta’ produttur, ikunu inqas mill-kwantitajiet li għalihom ikunu nħarġu ċertifikati lil dak il-produttur skont dan ir-Regolament, il-produttur għandu jħallas ammont ta’ EUR 500 għal kull tunnellata ta’ dik id-differenza.”
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-22 ta’ Awwissu 2011.

Metadata:
Eurovoc Level 1 Categories: 100158
100157
100156
Eurovoc Level 2 Categories: 100260
100246
100256
Eurovoc Level 3 Categories: 4314
2972
2481
All Eurovoc Categories: 1511
2972
3633
4314